CELEX: 62014CN0594
Language: sl
Date: 2014-12-22 00:00:00
Title: Zadeva C-594/14: Predlog za sprejetje predhodne odločbe, ki ga je vložilo Bundesgerichtshof (Nemčija) 22. decembra 2014 – Simona Kornhaas/Thomas Dithmar kot stečajni upravitelj premoženja Kornhaas Montage und Dienstleistung Ltd

20.4.2015   
            
            
               SL
            
            
               Uradni list Evropske unije
            
            
               C 127/7
            
         Predlog za sprejetje predhodne odločbe, ki ga je vložilo Bundesgerichtshof (Nemčija) 22. decembra 2014 – Simona Kornhaas/Thomas Dithmar kot stečajni upravitelj premoženja Kornhaas Montage und Dienstleistung Ltd
   (Zadeva C-594/14)
   (2015/C 127/11)
   Jezik postopka: nemščina
   
      Predložitveno sodišče
   
   Bundesgerichtshof
   
      Stranki v postopku v glavni stvari
   
   
      Tožeča stranka: Simona Kornhaas
   
      Tožena stranka: Thomas Dithmar kot stečajni upravitelj premoženja Kornhaas Montage und Dienstleistung Ltd
   
      Vprašanji za predhodno odločanje
   
   
               a)
            
            
               Ali je tožba, s katero stečajni upravitelj pred nemškim sodiščem direktorja private company limited by shares po angleškem in valižanskem pravu, o premoženju katere se je v Nemčiji v skladu s členom 3(1) Uredbe Sveta (ES) št. 1346/2000 (1) začel postopek v primeru insolventnosti, terja za povračilo izplačil, ki jih je direktor opravil pred začetkom postopka v primeru insolventnosti, ampak po tem, ko je postal plačilno nesposoben, predmet nemškega insolvenčnega prava v smislu člena 4(1) Uredbe Sveta (ES) št. 1346/2000?
            
         
               b)
            
            
               Ali je zgoraj navedena tožba v nasprotju s svobodo ustanavljanja na podlagi členov 49, 54 PDEU?
            
         
      (1)  Uredba Sveta (ES) št. 1346/2000 z dne 29. maja 2000 o postopkih v primeru insolventnosti (UL L 160, posebna izdaja v slovenščini, poglavje 19, zvezek 1, str. 191).